বাংলাদেশের বিপক্ষে টেস্টের আগে বাবর আজম-শান মাসুদের সেঞ্চুরি
বাংলাদেশের বিপক্ষে রাওয়ালপিন্ডিতে অনুষ্ঠিতব্য টেস্টের আগে জোড়া সেঞ্চুরি করেই প্রস্তুতি জোড়দার করেছেন বাবর আজম ও শান মাসুদ।







তিন দিনের প্রস্তুতি ম্যাচের প্রথম দিনের খেলায় বৃহস্পতিবার দুর্দান্ত ব্যাটিং করেছেন পাকিস্তানের দুই তারকা ব্যাটসম্যান বাবর আজম ও শান মাসুদ। 




১৫৫ বল খেলে ১০৩ রান আর ১৪১ বলে ১০১ রান করে অন্যদের ব্যাটিংয়ে সুযোগ করে দিতে সেচ্চায় সাজঘরে ফেরেন ওপেনার শান মাসুদ ও বাবর আজম। তাদের জোড়া সেঞ্চুরিতে ৫ উইকেটে ৩২০ রান নিয়ে প্রথম দিনের খেলা শেষে করেছে আজহার আলীর নেতৃত্বাধীন টিম ওয়ান। এছাড়া উইকেটকিপার ব্যাটসম্যান মোহাম্মদ রিজোয়ান করেন ৪৫ রান। ২১ রান করেন তরুণ অলরাউন্ডার ফাহিম আশরাফ।
আগামী ৭ ফেব্রুয়ারি বাংলাদেশের বিপক্ষে রাওয়ালপিন্ডিতে অনুষ্ঠিতব্য টেস্ট ম্যাচকে সামনে রেখে জাতীয় দলের ক্রিকেটারদের দুই দলে ভাগ করে প্রস্তুতি ম্যাচ খেলাচ্ছেন পাকিস্তান ক্রিকেট দলের প্রধান কোচ কাম প্রধান নির্বাচক মিসবাহ-উল-হক।
সূত্র: ক্রিকেট পাকিস্তান ডটকম

বাংলাদেশের বিপক্ষে রাওয়ালপিন্ডিতে অনুষ্ঠিতব্যটেস্টের আগে জোড়া সেঞ্চুরি করেই প্রস্তুতি জোড়দার করেছেনবাবর আজম ও শান মাসুদ।